যাদবপুর বিশ্ববিদ্যালয়ের ছাত্রসংসদ নির্বাচন ফেব্রুয়ারিতে হওয়ায় সায় নেই সরকারের। চিঠি দিয়ে বিশ্ববিদ্যালয় কর্তৃপক্ষকে একথা জানিয়েছে রাজ্য। ফেব্রুয়ারিতে ছাত্রভোট করানোর অনুরোধ জানিয়েছিলেন ছাত্রছাত্রীরা।
 ওয়েব ডেস্ক: যাদবপুর বিশ্ববিদ্যালয়ের ছাত্রসংসদ নির্বাচন ফেব্রুয়ারিতে হওয়ায় সায় নেই সরকারের। চিঠি দিয়ে বিশ্ববিদ্যালয় কর্তৃপক্ষকে একথা জানিয়েছে রাজ্য। ফেব্রুয়ারিতে ছাত্রভোট করানোর অনুরোধ জানিয়েছিলেন ছাত্রছাত্রীরা। মঙ্গলবার পরিচালন সমিতি সিদ্ধান্ত নেয় ১৮ ফেব্রুয়ারি ছাত্রভোট হবে। রাজ্য আপত্তি না করলে ভোট প্রক্রিয়া শুরু করে দেওয়ার সিদ্ধান্তও নেয় পরিচালন সচিতি। কিন্তু, ফেব্রুয়ারিতে ছাত্রভোটে রাজ্যের আপত্তি রয়েছে। রাজ্যের যুক্তি, ফেব্রুয়ারি মাস জুড়ে বিভিন্ন বোর্ডের পরীক্ষা রয়েছে। সেই পরীক্ষাগুলোয় নিরাপত্তার ব্যবস্থা করতে হবে। তাই বিশ্ববিদ্যালয়ে ছাত্রভোটে নিরাপত্তা দেওয়া সম্ভব হবে না। এর আগে এক পৃথক নির্দেশিকায় সব বিশ্ববিদ্যালয় ও কলেজকে ফেব্রুয়ারিতে ছাত্রভোট না করার নির্দেশ দিয়েছিল সরকার।